**LAUATENNISEVÕISTLUSTE KORRALDAMINE ALATES**

**24.NOVEMBRIST COVID-19 PERIOODIL**

Lähtudes Vabariigi Valitsuse 19. augusti 2020 korraldusest nr 282 „COVID-19 haiguse leviku

tõkestamiseks vajalikud liikumisvabaduse ning avalike koosolekute pidamise ja avalike ürituste

korraldamise piirangud“ ning Vabariigi Valitsuse 23. novembri 2020 tehtud korralduse 282 muutmise

korraldusest nr 417 lubatakse alates 24. novembrist 2020 spordivõistlused ainult siis, kui on täidetud

järgmised tingimused:

1. ürituse korraldaja tagab inimeste hajutamise;

2. ürituse korraldaja tagab siseruumi kuni 50% täituvuse ja osalejate arvu kuni 250 inimest;

3. ürituse korraldaja tagab õues osalejate arvu kuni 500 inimest;

4. pealtvaatajad kannavad siseruumides maski. Nimetatud kohustus ei laiene alla 12-aastastele

lastele või juhul, kui maski kandmine ei ole tervislikel põhjustel, töö või tegevuse iseloomu tõttu

või muid olulisi põhjuseid arvestades võimalik;

5. avalikes siseruumides toimuvatel võistlustel võivad koos viibida ja liikuda kuni kaks

pealtvaatajat, hoides teistega vähemalt kahemeetrist vahemaad, välja arvatud koos liikuvad või

viibivad perekonnad või juhul, kui nimetatud tingimusi ei ole mõistlikult võimalik tagada;

6. ürituse korraldaja tagab desinfitseerimisvahendite olemasolu;

7. ürituse korraldaja tagab desinfitseerimisnõuete täitmise Terviseameti juhiste kohaselt

Korralduse 282 terviktekst on kättesaadav: https://www.riigiteataja.ee/akt/323112020002.

Korralduse 417 seletuskiri on kättesaadav:

https://www.kriis.ee/sites/default/files/eriolukord/sel\_vv\_20417k.pdf

Spordivõistlustena ei käsitleta virtuaalvõistlusi, kus puudub konkreetne tähistatud võistluskoht ning

osaleja valib korraldaja poolt määratud ajavahemikus ise osalemiseks sobiva aja ja koha.

**MINIMAALSED NÕUDED LAUATENNISETURNIIRI VÕISTLEJATELE NING KORRALDAJATELE ALATES 24.NOVEMBRIST:**

1. Kõik turniiril viibivad isikud täidavad selle juhendi kõiki punkte. Vajadusel võib turniiri korraldaja

panna võistluspaika täiendavad juhised ning infotahvlid.

2. **Võistlejad, kes registreerivad ennast turniirile, peavad olema terved.**

**Turniirikorraldaja peab olema veendunud, et turniirile tulevad ainult terved võistlejad.**

**Haigustunnustega võistleja ning temaga kokku puutunud isik/isikud tuleb saata koju.**

**3. Alates 29. septembrist 2020 siseruumides spordivõistluste korraldamine**

**pealtvaatajatega, kui korraldaja tagab siseruumides inimeste hajutatuse ning distantsi**

**hoidmise. Ruumide täituvus võib olla kuni 50% ning osalejaid ja pealtvaatajaid võib olla**

**kokku maksimaalselt 250.**

4. **Siseruumides on võistlustel on kohustus kanda maski publikul, kohtunikel, treeneritel ja mängijatel mänguvälisel ajal. Võistluse korraldajal on kohustus võimaldada osta või jagada tasuta maske kohapeal.**

5. Kui päeva jooksul toimub samas kohas mitu võistlust, siis tagatakse vähemalt 60-minutiline

paus ühe võistluse lõpetamise ning järgmise alustamise vahel puhastus- ja

desinfitseerimistööde ning ventileerimise jaoks. Siseruume tuleb puhastada igapäevaselt enne

ja pärast ürituse vm kogunemise toimumist. Võistluse lõpetamiseks loetakse hetke, kui kõik

osalejad ja nende taustajõud on võistluspaigast lahkunud.

6. Kohtunik kontrollib reketi vastavust nõuetele reketit puutmata.

7. Võistlusmängu ajal vahetavad mängijad pooli teine teiselt pool lauda. (paremalt poolt lauda)

8. Välditakse kätlemist, kallistamist ja muid otseseid kontakte, et takistada võimalikku

piisknakkuse edasikandumist.

Võistlusmängu lõpus ei suru mängijad kätt.

9. Riietus- ja pesuruumidesse lubatakse inimesi kuni 50% tavapärasest täituvusest, seda

tingimusel, et inimesed saavad hoida teineteisega 2 meetrist vahet. Kasutuses olevad kapid ja

dušid peavad olema teineteisest vähemalt 2 meetri kaugusel. Osalejad kasutavad isiklikke

hügieenitarbeid. Riietus- ja pesuruumis viibitakse nii lühikest aega kui võimalik ja vajalik.

10. Võimaluse korral kasutada isiklikke vahendeid. Vahendite järgmisele isikule või grupile

Kasutadaandmisel ( sh laenutamisel ) tuleb need enne desinfitseerida .

Desinfitseerimisvahendite olemasolu ja vahendite puhastuse peab tagama võistluse korraldaja,

siseruumides (kui neid piiratult kasutatakse) rajatise haldaja.

11. Võistlustel osalejad kasutavad individuaalseid joogipudeleid.

12. Võistluse korraldaja tagab, et isikud ei koguneks gruppidesse võistluspaiga territooriumil ega

jääks pärast võistlust territooriumile.

13. Võistluse korraldaja vastutab, et riskirühmadesse kuuluvate isikute (eelkõige vanemaealiste ja

krooniliste haiguste ja immuunpuudulikkusega inimeste) kokkupuude teiste isikutega oleks

minimaalne. Vajaduse korral kasutatakse isikukaitsevahendeid.

14. Korraldajaid ja võistlejaid informeeritakse üldhügieeni nõuete (käte pesemise ja

desinfitseerimise, respiratoorse hügieeni) täitmisest ja seda kontrollitakse rangelt.

15. Korraldajatele ja võistlejatele tagatakse võimalused käte pesuks ja desinfitseerimiseks. Käte

desinfitseerimisvahendid asetatakse inimeste liikumisteedele nähtavasse kohta.

Desinfitseerimis- ja pesukohtade juurde paigutatakse kätepesu piltjuhised.

Turniiripaigas peavad olema desinfitseerimisvahendid kindlasti nii turniiri infolaua juures kui ka

Peakohtuniku laua juures.

16. Võistlejatel peab kaasas olema täpne osavõtutasu summa.

Võistluse korraldamise ja meetmete nõuete täitmise kohta vastutab võistluse korraldaja. Viiruse

leviku tõkestamise meetme nõuetekohaselt täitmata jätmisel rakendatakse korrakaitseseaduse §

28 lõikes 2 või 3 nimetatud haldussunnivahendeid. Sunniraha maksimaalne suurus on 9600 eurot.

Sunniraha, mille eesmärk on kohustada korralduses kehtestatud nõudeid, meetmeid ja piiranguid

järgima ning tõkestada viiruse levikut, võib määrata korduvalt.

**HÜGIEENI JA PUHTUSE TAGAMISE MEETMED**

• Siseruumide (sh tualettruumide) kasutamisel tagatakse ruumide koristamine ja

desinfitseerimine Terviseameti soovituste järgi.

• Oluline on jälgida kätehügieeni: võimaluse korral pestakse käsi voolava sooja vee ja

seebiga või kasutatakse desinfitseerimisvahendit. Käte desinfitseerimisvahendid tuleb

paigutada liikumisteedele nähtavasse kohta.

• Piisknakkuse leviku tõkestamiseks kaetakse aevastades või köhides oma suu ja nina

küünarvarre või salvrätikuga. Salvrätik ja teised isikukaitsevahendid visatakse kohe pärast

kasutamist selleks ettenähtud tähistatud prügikasti ning pestakse käed.

Eelnimetatud nõudeid tuleb täita kuni Vabariigi Valitsuse järgmiste korralduste avalikustamiseni.